Okresná prokuratúra Levice 
Šafárikova 7, 934 01 Levice 1

Sp. zn. : 2 Pv 213/12/4402	Levice, 25.3.2013
EEČ : 2-31-36-2013

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Levice
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	trvalé bydlisko: XXXXX
Obci XXXXX, pretože výsledky skráteného vyšetrovania preukazujú, že nejde o trestný čin, ale ide o skutok, ktorý by mohol byť  priestupkom.

stíhanej pre prečin ohrozovania mravnej výchovy mládeže veci podľa § 211 odsek 1 písmeno b/ Trestného zákona,  na tom skutkovom základe, že 

ako zákonná zástupkyňa maloletej XXXXX, narodenej 19.04.2001, trvale bytom XXXXX, ul. Červenej armády  č. 172/49 - žiačky 4. ročníka Špeciálnej základnej  školy  v Štúrove - elokovanej triedy v Kalnej nad Hronom, napriek opatreniam zo strany školy  sa sústavne a dôsledne nestarala o jej výchovu  a všestranný vývoj,  nezabezpečila jej riadnu a pravidelnú dochádzku na vyučovanie, nejaví trvalý  záujem o riadnu výchovu svojho školopovinného dieťaťa, ktoré je mladšie  ako osemnásť rokov a je žiačkou povinnej školskej dochádzky a nedbá o jej  riadnu školskú dochádzku, čím ju vydala nebezpečenstvu spustnutia tým, že  jej umožnila viesť záhaľčivý a nemravný život, v dôsledku čoho maloletá  XXXXX nechodila riadne do školy, vyhýbala sa povinnej školskej dochádzke a v školskom roku 2011/2012 v období od 21.01.2012 do 19.03.2012  vymeškala celkom 100  vyučovacích hodín bez ospravedlnenia,

Odôvodnenie:

        Poverený príslušník Obvodného oddelenia Policajného zboru XXXXX uznesením ČVS: ORP- 344/KA-LV-2012 zo dňa 05.04.2012 začal v zmysle § 199 ods. 1 Trestného poriadku trestné stíhanie vo veci prečinu ohrozovania mravnej výchovy mládeže podľa § 211 odsek 1 písmeno b/ Trestného zákona a tým istým uznesením aj vzniesol podľa 
§ 206 ods. 1 Trestného poriadku obvinenie XXXXX na tom  skutkovom základe, že 
ako zákonná zástupkyňa maloletej XXXXX , narodenej 19.04.2001, trvale bytom XXXXX, ul. Červenej armády  č. 172/49 - žiačky 4. ročníka Špeciálnej základnej  školy  v Štúrove - elokovanej triedy v Kalnej nad Hronom, napriek opatreniam zo strany školy  sa sústavne a dôsledne nestarala o jej výchovu  a všestranný vývoj,  nezabezpečila jej riadnu a pravidelnú dochádzku na vyučovanie, nejaví trvalý  záujem o riadnu výchovu svojho školopovinného dieťaťa, ktoré je mladšie  ako osemnásť rokov a je žiačkou povinnej školskej dochádzky a nedbá o jej  riadnu školskú dochádzku, čím ju vydala nebezpečenstvu spustnutia tým, že  jej umožnila viesť záhaľčivý a nemravný život, v dôsledku čoho maloletá  XXXXX nechodila riadne do školy, vyhýbala sa povinnej školskej dochádzke a v školskom roku 2011/2012 v období od 21.01.2012 do 23.03.2012  vymeškala celkom 126  vyučovacích hodín bez ospravedlnenia.

         V priebehu skráteného vyšetrovania bol k veci vypočutí v procesnom postavení svedka triedna učiteľka mal. XXXXX, XXXXX, tiež svedkyňa XXXXX, ako aj obvinená XXXXX, bolo zabezpečené vyčíslenie vymeškaných neospravedlnených hodín kópiou triednej knihy, ako aj ďalšie dôkazy.

	Obvinená sa vo svojej výpovedi  k spáchaniu skutku priznala, pričom však uviedla, že dieťa bolo už od 20.03.2012 zapísané do inej školy, a to do Špeciálnej základnej školy s materskou školou internátnou, Z. Nejedlého č. 41, Levice. Táto skutočnosť bola potvrdená aj príslušnými listinnými dôkazmi.

          Z  dokazovania vykonaného v priebehu prípravného konania bol ustálený skutkový stav, podľa ktorého bol skutok spáchaný tak, ako je to uvedené vo výrokovej časti tohto uznesenia, pričom bolo v priebehu skráteného vyšetrovania ustálené, že dieťa vymeškalo spolu 100 neospravedlnených hodín.

V zmysle platnej a uznávanej súdnej a policajnej praxe sú zákonné znaky prečinu ohrozovania mravnej výchovy mládeže veci podľa § 211 odsek 1 písmeno b/ Trestného zákona naplnené vtedy, ak dieťa vymešká viac ako 100 vyučovacích hodín neospravedlnene, pričom sa tiež vyžaduje, aby stupeň závažnosti činu bol vyšší ako nepatrný (§ 10 ods. 2 Trestného zákona). S prihliadnutím na všetky okolnosti prípadu a najmä na následky činu som dospela k záveru, že konanie, pre ktoré bolo povereným príslušníkom PZ začaté trestné stíhanie a následne vznesené obvinenie, je síce v rozpore s pravidlami občianskeho spolunažívania , nedosahuje však taký stupeň závažnosti, ktorý  by ho  umožňoval  subsumovať pod niektoré ustanovenie osobitnej časti Trestného zákona. Tento skutok, keďže je v rozpore s objektívnym právom, by však mohol iný príslušný orgán posúdiť ako priestupok v zmysle zákona č. 596/2003 Z.z. o štátnej správe v školstve v znení neskorších predpisov. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Hetényiová
prokurátorka